**עבודת פתיחה**

**המכללה לפיקוד ולמטה - קורס אפק מחזור לו'**

**ה'מאווי מרמרה'**



**מגיש- תורג'מן ליאור**

**צוות 4 , מפק"צ מיקי כהן**

**29/10/2017**

בלילה שבין 30 ל-31 במאי 2010 עם התקדמות המשט אל עבר נמל עזה, בעודו במים בינלאומיים כ-190 ק"מ צפון מערבית לעזה, צה"ל הוציא לפועל את **"מבצע רוחות שמיים 7"** להשתלטות על האוניות והבאתן לישראל.

**סוגייה א' :**

אגדיר את המושג **עוצמה** בטרם אפרט את **מרכיבי העוצמה הלאומית** והשפעת פעולת ההשתלטות על המרמרה על **השגת המטרות והאינטרסים של מדינת ישראל**.

[[1]](#footnote-1)הגדרת **עוצמה** - היכולת להשפיע על האירועים כך שתוצאותיה יתאמו את רצונו של בעל העוצמה.

**העוצמה הלאומית מכילה מס' גורמים** כאשר העוצמה הצבאית היא אחד מהם. גורמים אלו קיבלו ביטוי בעצירת משט המרמרה באופן הבא - **הגורם הפוליטי**, המבטא את שיטת המשטר, יציבותו, עבודת הדיפלומטיה, מערכת בריתות שהמדינה חברה בהם, אויביה הפוטנציאליים ומעמדה הבינ"ל. ככלל, [[2]](#footnote-2)מתווה כלל מבצעי 'רוחות שמיים' אושר ע"י הדרג המדיני, בהם רוה"מ ושר הביטחון. כמו כן, רוה"מ ציין בעדותו, שנעשה "מאמץ מדיני מיוחד" , כולל פגישות ושיחות עם דיפלומטים ע"מ לנסות למנוע הגעת המשט לעזה. ולהימנע מעימות. משרד החוץ קיים פעילות אינטנסיבית מול ארה"ב , טורקיה, ירדן, מצריים ועוד אך ללא הצלחה ממשית. **המרכיב הכלכלי** -הכולל את המשאבים העומדים לרשות המדינה, תעשיה ורווחת התושבים. גורם זה נפגע לאור אירועי המרמרה בעיקר לאור ניתוק הקשרים עם טורקיה והפחתת מהסחר עימה ועם מדינות אירופה כמגמה כללית של חרמות על ישראל. **המרכיב הגיאוגרפי** - מיקומה של ישראל, לאורך חופי הים התיכון, הנמלים הצבאים והאזרחיים העומדים לרשות המדינה אפשרו את הפעולה ומאפשרים הגנה רציפה ותנועת סחורות יבוא/יצוא למדינה. **המרכיב החברתי-תרבותי-** בו גם החברה הישראלית המגויסת למשימות המדינה, בהקשר זה- בשירות חובה וקבע, כצבא העם אשר מגן על ארצו. **המרכיב הצבאי -** הצבא כגוף ביצועי, אשר מתכנן את הפעולה ומאשר אותה. יכולת צבא להילחם ולהשיג את הישגים צבאיים, להכריע ולנצח. לוחמי השייטת אשר נקטו תחילה באמצעים 'רכים' עד אשר הבינו כי חייהם בסכנה והכריעו את הטרוריסטים והשתלטו על הספינה.

**כלי העוצמה הלאומית - על מנת להשיג את המטרות הלאומיות ולשמור על האינטרסים הלאומיים החיוניים** שמדינה מגדירה לעצמה, עליה לממש את עוצמתה הלאומית. ארבע כלים למימוש העוצמה הלאומית: **הכלי הדיפלומטי** - כפי שפירטתי לעיל, נעשה בו שימוש נרחב, ממש מיצוי כלל האפשרויות ע"י כלל הגופים והדרגים הרלוונטיים, כמו כן, ישראל פעלה על פי החוק הבינלאומי כפי שבא ליידי ביטוי גם בדוח טירקל**. הכלי הצבאי -** מורכב משלושה- המרכיב התפיסתי,כפי שבא לידי ביטוי בתורות לחימה, חשיבה. הפיזי - אמצעי לחימה, היבט כמותי ואיכותי: כ"א, ציוד, מוכנות ואורך נשימה. והמרכיב המורלי -רוח הלחימה, הבילתי מתפשרת של לוחמינו. **הכלי הכלכלי -** היכולת להשפיע על מדינות באמצעות פעולות כלכליות.המשט היסב נזק כלכלי למדינה ביצוא ובקשרים עם מדינות אירופה וטורקיה. **וכלי המידע -** היכולת להשפיע על מדינות באמצעות מידע. זהו מרכיב מובהק באורח החיים המודרני ככלל, וביחסים הבינלאומיים **והלחימה בפרט.** ישראל כמתבקש, כמדינה דמוקרטית הפיצה את קטעי וידאו מהמרמרה לעולם והוכיחה מעל לכל ספק כי לא היה מדובר במשט הומניטרי, אלא במשט עליו היו טרוריסטים שהתארגנו לעימות אלים ואכזר.

**ניתן לסכם ולומר שהפעולה השפיעה בשני אופנים על האינטרסים הלאומיים של מדינת ישראל - מחד, באופן שלילי** הפעולה גרמה נזק כבד במספר מישורים בדגש על **המישור הדיפלומטי**, החל מניתוק מוחלט של היחסים עם ידידתנו טורקיה, הד עולמי/תקשורתי לסגר בעזה ולכלל ההיבטים ההומניטריים שם, דה לגיטימציה לישראל במדינות אירופה וערב , **מאידך, באופן חיובי**, במובן שישראל הראתה לעולם ובעיקר לאויביה כי לנו **מדינה וצבא נחושים** אשר עומדים על העקרונות ומחויבים לביטחון המדינה. ובהינתן החלטה על סגר ימי על עזה, לא תתאפשר שום פשרה ופרצה, גם לא מול משט עוין ואלים וגם במחיר של עימות כפי שקרה.

**סוגייה ב' : קשת העימותים**

באסטרטגיית צה"ל הוגדרו שלושה מצבי תפקוד צבאי: שח"ם - שגרה, חירום מלחמה. **עצירת המשט התבצע במצג שגרה**, כפי שנעצרו ששת המשטים הקודמים. הגדרתו של '[[3]](#footnote-3)מצב שגרה - פעולות הגנתיות, התקפיות, יצירת לגיטימציה ופעולות לא צבאיות שנועדו לצמצם את חופש הפעולה של היריב ולהגדיל את חופש הפעולה של מדינת ישראל'. **מערכה זו, בשגרה, תכלול את כלל המאמצים ותנוהל ברמה המדינתית, ובכלל זה מערכה משפטית, מערכה כלכלית ומערכה תודעתית והסברתית.** עצירת המרמרה עולה בקנה אחד עם הגדרה זו, ואכן נוהלה ברמה המדינתית והעומד בראשה אשר גייסה את כלל המערכות, כל אחד בתחומו להשפיע לצמצום הנזקים ברמה הבינ"ל ובכלל.

רמת העימות אשר התפתחה, להבנתי, הינה **רמת המערכה** אשר משלבת כרמת ביניים את הכוח הטקטי (צה"ל- חה"י) למטרות האסטרטגיות אותם הגדירה המדינה.

[[4]](#footnote-4)**קשת העימותים** היא כלי להגדרת מצב העימות. כלי זה מאפשר הגדרה לעוצמה הצבאית שהמדינה מתכוונת ומעוניינת להפעיל. קשת העימותים מכילה את המלחמה בקצה אחד, ושלום לא יציב בקצה השני.

ההשתלטות על המרמרה הינה בבחינת עימות **'חתרנות'** על קשת העימותים, אשר הגדרתו - מעשה עוין של קבוצה מתוך מדינה (טורקיה) הנועד למוטט שלטון קיים, להפיל ממשלה חוקית, את משטרה או **את מדיניותה**.

משט המרמרה נועד על מנת לערער את ההחלטה של ממשלת ישראל אותה אכף הצבא.

**צורת העימות התבצע כ'מבצע אבטחה והרתעה'** שתכליתו- שמירה על המצב הקיים (הסגר על עזה) ומניעת הידרדרות. מבצעיים אופייניים לסוג זה- שמירה על הגבולות מפני פח"ע ואכיפת סנקציות וסגר ימי. בדיוק סוג העימות במקרה הבוחן.

**סוגייה ג' : חשיבות המערכה בין המערכות** (המב"ם), **הרציונאל שבו והעקרונות להפעלתו בבניתוח אירוע המרמרה.**

תחילה נגדיר את מערכת המב"ם מתוך [[5]](#footnote-5)מסמך אסטרטגיית צה"ל - ישנם שלושה מצבים בתפקוד הצבאי: שגרה, חירום ומלחמה (שח"ם). הגדרת מצב התפקוד היא הגדרת הרמטכ"ל לגבי צורת התפקוד הצבאית הנדרשת. הגדרה זו מסייעת לביטוי הבנת העימות במרחב, מסייעת לקיום דיאלוג עם הדרג המדיני, להגדרת מצב היסוד המדיני ולהחלטה על גיוס משאבי המדינה. **מצב השגרה** **כולל** את הבט"ש, את העימות המוגבל והמתמשך ו**את המערכה שבין המלחמות, המב"ם.**

**חשיבות מערכת המב"ם הולכת וגוברת כמאמץ התקפי רצוף ומתמשך באסטרטגיית צה"ל.** הגיון הפעלת הכוח במב"ם הוא לשמר ולהעצים את הישגי המערכה הקודמת בשורת יעדים או מטרות משנה שנועדו להרחיק את המלחמה:להחליש את גורמי הכוח השליליים, **לצמצם את התעצמות האויבים, ליצור תנאים מיטביים לניצחון במלחמה עתידית** וליצור לגיטימיות לפעולת ישראל ולשלול את הבסיס הלגיטימי לפעולת האויב.

**המשטים לעזה הינם תוצר של הטלת סגר ימי ע"י ישראל ב- 3/1/2009 במהלך** [[6]](#footnote-6)מבצע 'עופרת יצוקה, אשר היה מבצע צבאי רחב-היקף שהוביל צה"ל ברצועת עזה בין 27/12/08-18/1/09, בעקבות ירי רקטות בלתי פוסק מהרצועה על אזרחים ויישובים במערב הנגב. מטרתו הייתה "לפגוע קשה בממשלת חמאס על מנת לגרום למציאות ביטחונית טובה יותר לאורך זמן סביב רצועת עזה, תוך חיזוק ההרתעה וצמצום ירי הרקטות ככל שניתן". בסופו של דבר הוגדרו שלושה יעדים למבצע: הראשון - ליצור רגיעה ביטחונית שתשרוד לאורך זמן; **השני - למנוע את יכולת חמאס להתחמש**; והשלישי - להחזיר את החייל החטוף . [[7]](#footnote-7)העדים בוועדת טירקל, אף תיארו את **ההיקף הגדול של אמצעי לחימה שניתן להבריח בדרך הים בשיט אחד ומכאן את הסכנה הנשקפת מנתיב זה. מטרתו של הסגר הימי הייתה, אפוא, לצמצם את המשאבים הצבאיים שבהם משתמש החמאס כדי לנהל פעולות איבה נגד ישראל.**

אם כך, בלימת משט המרמרה, אכן בוצע במצב - שגרה, ובהתאם לרציונל המנחה מערכה זו, הוא בא על מנת לשמר ואף להעצים את המערכה הקודמת, 'עופרת יצוקה', ולצמצם את התעצמות החמאס, באופן שבו לא תותר כניסת אמל"ח לעזה ותבוצע בקרה אחר הכנסת סחורות, וזו תתאפשר אך ורק דרך המעברים היבשתיים ובפיקוח ישראל.

**[[8]](#footnote-8)בסיס הרעיון בפעלת הכוח ההתקפי במב"ם הוא שילוב של-** א. פעולה חשאית וחסויה[[9]](#footnote-9) בכל הזירות והממדים מחוץ לגבולות מדינת ישראל; מדיניות זו מבוססת מודיעין ומכוונת לפגוע במאמצי האויב וביוזמותיו. **ב. פעולה גלויה ליצירת הרתעה - ממחישה את גבולות ההבלגה של ישראל.** כל זאת - תוך יצירת לגיטימציה לפעולת מדינת ישראל ותוך קיום מאמץ הגנתי רציף על ריבונות מדינתישראל.

פעולת עצירת משט הייתה פעולה נחושה, בה ישראל עמדה על עקרונותיה והפעילה את כוחה בהתאם לבסיס הרעיון במערכה זו- פעולה גלויה ליצירת הרתעה.

**תוך שימוש בחלק מהעקרונות** המנחים בהפעלת הכוח במב"ם **בשיתוף פעולה בין-ארגוני, מבצעי ומודיעיני**, אולם בסוג שזה של פעולה הכוחות לא הופעלו בצורה חשאית וחסויה.

**סוגיה ד' : אתגרי עקרונות הפו"ש בראי אבן היסוד 'שדה הקרב'**

**סוגית הפו"ש הינה קריטית להצלחת כל מבצע צבאי.** בחרתי בשני אתגרי פו"ש מרכזיים בעיני - **א. יצירת התנאים המיטביים, ב. [[10]](#footnote-10)קבלת החלטות תוך כדי לחימה,** זאת **בראי אבן היסוד 'שדה הקרב' שאחד ממרכיבי הוא שדה הקרב.**

1. על כל רמה פיקודית מוטלת האחריות ליצור לרמות הכפופות לה את **התנאים המיטביים** למימוש המשימה על ידי תכנון כוח מיטבי והפעלת כוח מיטבית, הקצאת משאּבים והקטנת האילוצים. אולם, אין הדבר פשוט. על אף עצירת שישה משטים קודמים ללא התנגדות ממשית, והכנת הכוח באופן המיטבי בעיני המפקדים, התרחיש אשר נתגלה לנגד עיניהם של הלוחמים, בחזקת '[[11]](#footnote-11)ערפל הקרב' הפתיעה את כולם באופן קיצוני ודרדר את המבצע.

ערפל הקרב במהותו מצביע על יכולת מוגבלת לצייר תמונת מצב מדויקת ואמינה של שדה הקרב, בו שוררת אי ודאות. החיכוך הוא אחד הגורמים הראשיים המשפיעים, כפי שקרה לאחר הגלישת החילים מהמסוקים אל הסיפון ולתוך ידי הטרוריסטים.

1. **קבלת החלטות תוך כדי לחימה** - [[12]](#footnote-12)הצבתם של מפקדים בכירים מאוד בשטח, ובכלל זה מפקד חיל הים, ממחישה את הרצינות הרבה שבה התייחס צה"ל למבצע כולו. בכך הוגברה המודעות של שרשרת הפיקוד להתפתחות האירועים בפועל, דבר שסייע בקבלת החלטות יעילה ובזמן הנכון עם התפתחות התקרית. [[13]](#footnote-13)הנ"ל תוכנן והוכתב מראש - כאשר בסיכום מו"ג מיום 13/5/2010, צוין: "**הרמטכ"ל עמד על חשיבות הימצאות פיקוד בכיר בנקודות החיכוך הצפויות תוך פעולה רגישה ושקולה".**

**סוגיה ה' : שילוביות**

**באסטרטגיית צה"ל ציין הרמטכ"ל את השילוביות בין זרועית למקסום יכולות צה"ל. בשילוב נכון, וסינרגיה בין כלל הכוחות 'השלם גדול מסך חלקיו' ומביא לתועלת מבצעית גדולה**.

**בעצירת המשט השתתפו מס' רב גופים בפיקוד חיל הים** כ[[14]](#footnote-14)מפורט בפקודת המבצע המטכ"לית המעודכנת שהופצה לפני האירוע, בהם - אגף המודיעין, חיל האוויר, זרוע היבשה, רפואה, כוח מצדה של המשטרה, אגף התקשוב ולוגיסטיקה, מתאם פעולות הממשלה בשטחים, משרד החוץ וכן מערך ההסברה של צה"ל. בנוסף ללוחמי חיל הים השתתפו לוחמים נוספים 'גל ב' - לוחמים מיחידות נוספות שנועדו לעלות על כלי השיט לאחר סיום ההשתלטות.

להבנתי, מניתוח ההכנות ומהלך פעולת ההשתלטות, הכוח הלוחם נכנס במובן מסוים אל הלא נודע - נטען כי 'החיילים נדהמו מעוצמת ההתנגדות', ללא הכנה מודיעינית מתאימה, וללא הכנה מנטלית מספיקה. מעדות התצפיתן בצופית ועדויות הלוחמים **ובעיקר תוצאות הפעולה** - **ניכר כי השילוביות לא מצתה את היכולות של הגופים ששולבו בפעולה**. כלל הגופים היו שותפים למעטפת אולם הכח הלוחם, שהוא הכוח החשוב והעיקרי לא קיבל את 'ארגז הכלים' הדרושים והמצופים לפני פעולה כזו ובמהלכה.

**סוגיה ו' : תובנות אישיות או נק' למחשבה ביחס לאתגרים העומדים בפניי בתפקידי.**

אתייחס לשתי נק' **בתכנון ויישום בניין הכח** מתוך אסטרטגיית צה"ל ואסביר את ההקשר הרחב לתפקידי ולאתגרים העומדים בפניי ב**פרויקט 'תמנע'** אותו אני מוביל.

1. מוסבר כי **[[15]](#footnote-15)בניין הכוח ייעשה בתאימות בין תחומי בניין הכוח לקבלת יכולת מבצעית שלמה:** תפיסה ותורה- אבן היסוד של כל יכולת נדרשת, אמצעי לחימה, תשתיות, פיתוח כוח האדם, ארגון צה"ל, הדרכה (אימונים והכשרות).
2. **מיצוי משאבים -** צה"ל כארגון, ויחידות צה"ל בכל משימותיהן, פועל תוך אילוץ משאבים קבוע, המתחדד במצבי חירוםומלחמה. להתמודדות עם מגבלה זו כמה היבטים: מיצוי משאבים ע"י תכנון רב-שנתי, יצירת בסיס לשיתופי פעולה בין-ארגוניים ובין-מדינתיים בפיתוח אמל"ח, ופיתוח אמל"ח בעל מאפיינים רבים, ככל הניתן.

נק' אלו באות לידי ביטוי בעשייתי ב**פרויקט 'תמנע'** באופן הבא - **הפרויקט הינו בבחינת 'מגה פרויקט' אשר בא לתת ולאפשר תשתית מבצעית ליחידה מובילה בצה"ל עשרות שנים קדימה** ולא להעתיק את הקיים. על כן, בתכנון הדמ"צ הושקעה מחשבה רבה מאוד על **אתגרי ההווה ובדגש על אתגרי העתיד** שתכלית המענה להם מפורטת **בנק' א'** לעיל - הדמ"צ של הפרויקט נשען על תורה מבצעית- תפיסות ושיטות פעולה, אמל"ח נדרש, תשתיות פיזיות וייעודיות, מענה לכ"א- לוגיסטי, ארגוני ויעודי מקצועי, וכמובן לתחום ההדרכה והפיתוח- בין אם על ידי תכנון שטחי אימונים תואמים, מגוונים ומודולריים ובין אם תשתית למידה איכותית. על כן, התכנון ההנדסי הוא פועל יוצא של הדמ"צ ומביא לידי ביטוי את הצרכים הנוכחיים והעתידיים. תוצרי הפרויקט ישקפו את אופי היחידה וצרכיה ויאפשרו לה את התשתית ההנדסית, הטכנולוגית והמבצעית הנדרשת לעמידה בכלל משימותיה והגשמת יעודה המבצעי.

**בנוסף**- לנגד עיני בפרויקט עומד העניין המשאבי, **כמפורט בסעיף ב'**- **מיצוי המשאבים**- לפרויקט 'תמנע' מסגרת תקציבית מוגדרת ונתונה[[16]](#footnote-16) ממנה אין לחרוג אלא לפעול על מנת למקסם את התמורה ולהכיל ככל שניתן באיכות הנדרשת. כמו כן, הפרויקט משלב יכולות של מס' גופים ואף נשען על אחרים הסמוכים לנו, מתוך הבנה ותפיסת הפעלה ששילוביות חוסכת משאבים ומאפשרת השקעה גדולה יותר במקום אחד על פני מס' השקעות בהיקף קטן ובאיכות פחותה.

**סוגייה ז' : ביקורת אישית על אחת הסוגיות באירוע והצעה לפתרון.**

מקריאת החומר ובוודאי לאור תוצאותיו הקשות בכל המישורים - אובדן חיי אדם, פציעת לוחמינו, הביקורת הבינ"ל ובפרט העיסוק הנרחב באירוע בתקשורת הבינ"ל, ניתוק יחסינו עם טורקיה ועוד..., **אני בוחר דווקא לבקר את המערכת הצבאית ובפרט את מפקדת חיל הים על שיטת הפעולה שנבחרה. על כך שהלוחמים תודרכו וניגשו לפעולה באופן רָפֵה ובנאלי אשר מסכן את כוחותינו ודרדר את האירוע באופן חריף כפי שקרה בפועל.**

הורדת לוחמי השייטת ללוע המחבלים- אותם גרעין פעילי IHH, ולכלל ההמון המתלהט שהיה על הסיפון הינה בבחינת אסון, כך גם סוג הנשק העיקרי בו הצטיידו הלוחמים והוראות הפתיחה באש שהותרו להם[[17]](#footnote-17) .

בעיניי, בכל אירוע/מבצע אשר פוגש אויב מכל סוג שהוא, יש לקחת בחשבון כי המודיעין המובא לוקה בחסר ברמה כזו או אחרת ואף פעם אינו יהיה מושלם, **על כן- מתבקש לפעול באופן מפתיע, יצירתי** ובוודאי לא ככזה השולח את חיילינו אחד אחד, כמעט ללא יכולת תגובה ראשונית מול ההמון המתלהם.

יתרה מזו, **תחילת ביצוע ההשתלטות כבר העידה על הבאות**, ("[[18]](#footnote-18)מהעדויות והחומרים, עולה שההשתלטות על המרמרה החלה בניסיון לעלות על סיפונה ממורנות של חיל הים. **ניסיון זה כשל בשל התנגדות אלימה**[[19]](#footnote-19) של חלק ממשתתפי המשט שכללה זריקת חפצים לעבר החיילים, התזת מים מזרנוקים לעברם, חיתוך הסולמות עליהם טיפסו באמצעות מסור חשמלי, סינוורם ועוד"). **אולם במקום להגיב בדרך פעולה העונה לאתגר ולתגובות העכשווית של משתתפי המשט הוחלט שהלוחמים ישתלשלו מהמסוק אל גג הסיפון, בזה אחר זה,** ב-3 מסוקים , אחד אחרי השני.

לכן, משהבינו כבר במגע הראשון עם הספינה כי על סיפונה גרעין עוין (מה שלא הובן קודם לכן), הייתי מצפה ממפקדי הצבא, בראשם חיל הים ואמ"ן, להמשיך ולאסוף מודיעין מכלל האמצעים המגוונים הקיימים[[20]](#footnote-20) **וליזום תוכנית פעולה מפתיעה חדה וברורה**, כזו שתפתיע את יושבי הספינה ולצייד את הלוחמים באמצעים המתאימים לסוג כזה של פעולה עם פוטנציאל נפיץ (אם כי, עדיין להימנע ככל האפשר בהרג אזרחים!). פעולה שתאפשר השתלטות מהירה יותר ובמסה של לוחמים, ולא ליפול כּפְּרי בשל, אחד-אחד לידיהם.

***מתוך סיכום ועדת טירקל -***

"אנו מסכמים בזה - בלב שלם ופה אחד - את תמצית מסקנותינו:

**הטלתו של הסגר הימי על רצועת עזה** - בהתחשב בנסיבות הביטחוניות ובמאמציה של ישראל למלא אחר חובותיה ההומניטאריות - **הייתה כדין ובהתאם לכללי המשפט הבינלאומי.**

**לפעולות שנקטה ישראל ביום 31 במאי 2010 לאכיפת הסגר הימי היו תוצאות מצערות של אובדן חיי אדם ושל פגיעות בגוף.** עם זאת, ולמרות מספר קטן של הפעלות כוח שפרטיהן לא נתבררו עד תום, נמצא כי הפעולות שננקטו היו כדין ובהתאם לכללי המשפט הבינלאומי"

**"סוף דבר - הכל נשמע"**

**קריאה מהנה !**

**מקורות העבודה:**

1. אסטרטגית צה"ל - רב אלוף גדי איזנקוט. אב התשע"ה, אוגוסט 2015.
2. ועדת טירקל - הועדה הציבורית לבדיקת האירוע הימי מיום 31 במאי 2010. חלק ראשון.
3. עקד - תורה בסיסית מבצעים, מטכ"ל - 3 - תת - 01, ספטמבר 2007.
4. עקד - אבני היסוד של העשייה הצבאית, מטכ"ל 9 - תת - 02. התשס"ו, 2006.
5. עקד - פיקוד ושליטה, מטכ"ל 6 - תת - 01, התשס"ז, 2006.
6. היבטים יישומיים בעבודת המטה של המערכת המקצועית בצה"ל, 2007.
1. עקד - אבני היסוד של העשייה הצבאית, מטכ"ל 9 - תת -02, 2006. עמ' 68. [↑](#footnote-ref-1)
2. ועדת טירקל, עמ' 104. [↑](#footnote-ref-2)
3. אסטרטגית צה"ל - רב אלוף גדי איזנקוט. אוגוסט 2015. עמ' 14. [↑](#footnote-ref-3)
4. עקד - אבני היסוד של העשייה הצבאית, מטכ"ל 9 - תת -02, 2006. עמ' 15-26. [↑](#footnote-ref-4)
5. אסטרטגית צה"ל - רב אלוף גדי איזנקוט. אוגוסט 2015. עמ' 14. [↑](#footnote-ref-5)
6. ויקיפדיה - מבצע עופרת יצוקה. [↑](#footnote-ref-6)
7. ועדת טירקל, עמ' 49- מטרת הסגר הימי. [↑](#footnote-ref-7)
8. אסטרטגית צה"ל - רב אלוף גדי איזנקוט. אוגוסט 2015. עמ' 20. [↑](#footnote-ref-8)
9. מבצעים **חסויים** - מבצעים שתוצאותיהם גלויות לאויב והם מתוכננים ומתבצעים כך שיסתירו את זהות העומד מאחוריהם, או יאפשרו לעומד מאחוריהם מידת הכחשה. מבצעים **חשאיים** - מבצעים המנוהלים באופן שיבטיח סודיות או הסתרה. מבצע חשאי שונה ממבצע חסוי בכך שהדגש בו ניתן להסתרת המבצע ולא להסתרת זהות הגורם העומד מאחוריו. [↑](#footnote-ref-9)
10. אסטרטגית צה"ל - רב אלוף גדי איזנקוט. אוגוסט 2015. עמ' 24. [↑](#footnote-ref-10)
11. עקד - אבני היסוד של העשייה הצבאית, מטכ"ל 9 - תת - 02. עמ' 96. [↑](#footnote-ref-11)
12. ועדת טירקל, עמ' 224. [↑](#footnote-ref-12)
13. ועדת טירקל, עמ' 110. [↑](#footnote-ref-13)
14. ועדת טירקל - כמפורט בעמ' 109, 118 בדו"ח. [↑](#footnote-ref-14)
15. אסטרטגית צה"ל - רב אלוף גדי איזנקוט. אוגוסט 2015. עמ' 27. [↑](#footnote-ref-15)
16. החלטה מס' 3161 מיום 17.04.2011 - פינוי שטחי מחנות צה"ל מאזורי ביקוש ומעבר אמ"ן ותקשוב לנגב. [↑](#footnote-ref-16)
17. ועדת טירקל- כמפורט בעמ' 113-115 בדו"ח. [↑](#footnote-ref-17)
18. ועדת טירקל - כמפורט בעמ' 120 בדו"ח. [↑](#footnote-ref-18)
19. מתוך עדות מפקד כוח ההשתלטות: האנשים על הדפנות- רובם רעולי פנים, חלקם עם מסכות גז, כולם עם שכפצים כתומים, האנשים מחזיקים מוטות ברזל, רוגטקות, שרשראות. [↑](#footnote-ref-19)
20. בהם גם הצופית שנתנה חוזי והייתה יכולה להעיד על המוכנות האלימה על גבי סיפון המרמרה. [↑](#footnote-ref-20)